Smullekker beesstert - Lekker Kampplekke
• Meng die sout, peper, kerriepoeier, asyn, blatjang, tamatiesous, en heuning in ‘n bak en hou eenkant tot benodig.
• Bogenoemde kan ook gebak word in ‘n swart ysterpot in die oond of selfs op die vuur.
• As jy die voorreg het om in die bos op op vakansie te wees, stel net iemand aan om die kole dop te hou en teen ‘n konstante lae hitte te laat voortgaan, terwyl jy miskien ‘n draai gaan ry of iets dergeliks. Moet net nie dat die vleis aanbrand nie.
• In die oond – Nadat jy die vleis en uie effens bruin gebraai het, voeg bietjie water by in die ysterpot en bak die vleis op ‘n lae hitte vir omtrent 5 ure. Dit moet warm genoeg wees dat die vleis gaar en sag word maar nie so warm dat die vleis in die pot aanbrand nie. Die vleis moet baie stadig gaar word sodat dit lekker sag is. Plaas dan die aartappel, wortels en sous by, maak die deksel toe en bak op dieselfde stadige hitte vir nog omtrent een uur. Bak dan met lae hitte verder vir omtrent 15 minute met die deksel af.
• Op die vuur – Braai die beesstert effens bruin in klein bietjie olie in die driepoot ysterpotjie, maak die deksel toe en laat die pot op die medium kole staan (hoog genoeg van die kole af sodat dit nie kan aanbrand nie. Sit van tyd tot tyd ‘n paar kole bo op die deksel sodat daar hitte van bo af ook kan wees. Na omtrent 5 tot ses ure, sit die aartappels, wortels en sous by. Laat staan op die kole (met die deksel op) vir omtrent nog een uur – jy kan weer ‘n paar kole op die deksel plaas. Kook dan vir so 15 minute sonder die deksel.
• Die belangrike ding van die gereg is dat die vleis sag moet wees en amper van die bene afval, sonder dat dit aangebrand het.
– Gerda de Swardt
BEESLEWER VETKOEKIES MET ‘N KERRIESOUS Rump Steak Flambé